Document ID: 32007R1465

KOMISIJAS REGULA (EK) Nr. 1465/2007
(2007. gada 12. decembris),
ar ko groza V pielikumu Padomes Regulai (EK) Nr. 752/2007 attiecībā uz dažu tērauda izstrādājumu daudzuma ierobežojumiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2007. gada 30. maija Regulu (EK) Nr. 752/2007 par atsevišķu tādu ierobežojumu administrēšanu, kuri attiecas uz dažu tērauda izstrādājumu importu no Ukrainas (1),
tā kā:
(1)
Eiropas Kopiena un Ukrainas valdība 2007. gada 18. jūnijā parakstīja nolīgumu par dažu tērauda izstrādājumu tirdzniecību (2) (“nolīgums”).
(2)
Nolīguma 10. panta 1. punktā paredzēts, ka nolīgumu automātiski atjauno gadu pēc gada, ja neviena no Pusēm vismaz sešus mēnešus pirms tā termiņa beigām neiesniedz otrai Pusei rakstisku paziņojumu par nolīguma denonsēšanu, un ka, ikreiz atjauninot nolīgumu, katras izstrādājumu grupas daudzumus palielina par 2,5 %.
(3)
Ukraina nav paziņojusi Kopienai, ka tā vēlas denonsēt nolīgumu. Tādēļ nolīgumu automātiski atjauno un katras izstrādājumu grupas daudzumus palielina par 2,5 %.
(4)
Regula (EK) Nr. 752/2007 attiecīgi jāgroza,
IR PIEŅĒMUSI ŠO REGULU.
1. pants
Regulas (EK) Nr. 752/2005 V pielikumā noteiktos daudzuma ierobežojumus 2007. gadam aizstāj ar daudzuma ierobežojumiem, kas 2008. gadam noteikti šīs regulas pielikumā.
2. pants
Šī regula stājas spēkā 2008. gada 1. janvārī. To publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 12. decembrī

Labels: 18
3
1